
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2310 

28 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση απογευματινής υπερωριακής εργασίας 
και νυχτερινής, Κυριακών και εξαιρέσιμων στους 
ελεγκτές υπαλλήλους του Υπουργείου Οικονο¬ 
μικών. 1 

Συνταγή χρήσης γεωργικού φαρμάκου. 2 

Έγκριση του Ειδικού Κανονισμού Λιμένα Αιγίου με 
αριθμ. 19 «Απαγορεύσεις αλιείας στον λιμένα Αι¬ 
γίου και στους χώρους δικαιοδοσίας της Λιμενι¬ 
κής Αρχής Αιγίου». 3 


ΑΠΟΦΑΣΕΙ Σ 

Αριθμ. 2/63029/0022 

Καθιέρωση απογευματινής υπερωριακής εργασίας και 
νυχτερινής, Κυριακών και εξαιρέσιμων στους ελε¬ 
γκτές υπαλλήλους του Υπουργείου Οικονομικών. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και Κυβερνητικά Όργανα που κυρώ¬ 
θηκε με το άρθρο πρώτο του Π.Δ. 63/2005 (ΦΕΚ 98/Α'). 

2. Τις διατάξεις του άρθρου 20 του Ν. 4024/2011 «Συ- 
νταξιοδοτικές Ρυθμίσεις, ενιαίο μισθολόγιο - βαθμολό¬ 
γιο, εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012-2015» (ΦΕΚ 226/Α727-10-2011), όπως προστέ¬ 
θηκε η παρ. 7 με την παρ. 1 άρθρου 1 της από 31-12-2011 
Π.Ν.Π., (ΦΕΚ Α7268/31-12-2011) και αντικαταστάθηκε με 
τις όμοιες της παρ. 1 του άρθρου 45 του Ν. 4071/2012 
(ΦΕΚ 85/Α') και του άρθρου 176 του Ν. 4261 /2014. 

3. Την υπ’ αριθμ. Υ48/9-7-2012 (ΦΕΚ 2105/Β79.7.2012) 
απόφαση καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα. 

4. Την υπ’ αριθμ. 2/46430/0004/24-7-2012 (ΦΕΚ 2183/ 
Β724-4-2012) απόφαση Μεταβίβαση αρμοδιοτήτων και 
της εξουσίας να υπογράφουν «Με εντολή Αναπληρω¬ 
τή Υπουργού» στο Γενικό Γραμματέα Δημοσιονομικής 
Πολιτικής, στους Προϊσταμένους Γενικών Διευθύνσεων, 
Διευθύνσεων και Τ μημάτων της Γ ενικής Γ ραμματείας 


Δημοσιονομικής Πολιτικής/Γενικού Αογιστηρίου του 
Κράτους του Υπουργείου Οικονομικών 

5. Το από 8-7-2014 έγγραφο (ΑΔΑ: 7ΜΑΕΗ-ΘΜ7) της 
Γ ενικής Γ ραμματέως Δημοσίων Εσόδων του Υπουργείου 
Οικονομικών για καθιέρωση υπερωριακής απασχόλησης 
των ελεγκτών υπαλλήλων, επειδή οι ανάγκες για την 
εντατικοποίηση διενέργειας επιτόπιων ελέγχων και για 
τη διαπίστωση της εκπλήρωσης των φορολογικών υπο¬ 
χρεώσεων (προληπτικών ελέγχων) είναι μεγάλες, καθώς 
τα συνεργεία θα διενεργούν επιτόπιους ελέγχους τις 
απογευματινές και βραδινές ώρες, όλες τις ημέρες της 
εβδομάδας για την εξακρίβωση της ορθής εφαρμο¬ 
γής των διατάξεων της Υποπαραγρ. Ε1 της παρ. Ε του 
Ν. 4093/2012 (ΚΦΑΣ) του Ν. 2859/2000, όπως ισχύει, κα¬ 
θώς και του Ν. 4172/2013, όπως ισχύει. 

6. Το αρ. 13471/6.8.2014 έγγραφο της Υπηρεσίας Δημο¬ 
σιονομικού Ελέγχου στο Υπουργείο Οικονομικών. 

7. Το αρ. ΔΣΣΟΔ Β 0030985 ΕΞ 2014/5-8-2014 έγγραφο 
της Δ/νσης Στρατηγικού Σχεδιασμού και Οικονομικής 
Διοίκησης της Γ ενικής Γ ραμματείας Δημοσίων Εσόδων. 

8. Το γεγονός ότι από την απόφαση αυτή προκαλείται 
δαπάνη ύψους τριακοσίων ενενήντα δύο χιλιάδων τρια- 
κοσίων ευρώ (392.300€) περίπου σε βάρος του Κρατικού 
Προϋπολογισμού οικονομικού έτους 2014, η οποία θα 
καλυφθεί από τις εγγεγραμμένες πιστώσεις Ειδικού Φο¬ 
ρέα 23-180 και ΚΑΕ 0511 και 0512, αποφασίζουμε: 

Εγκρίνουμε, για τετρακόσιους πενήντα τέσσερις (454) 
ελεγκτές υπαλλήλους του Υπουργείου Οικονομικών: 
Α) την καθιέρωση απογευματινής υπερωριακής εργα¬ 
σίας και μέχρι εξήντα (60) ώρες ανά υπάλληλο για το 
χρονικό διάστημα από τη δημοσίευση αυτής σε ΦΕΚ 
και έως 31-10-2014 και Β) την καθιέρωση υπερωριακής 
εργασίας α) νυχτερινής και μέχρι είκοσι μία (21) ώρες 
συνολικά ανά υπάλληλο για το χρονικό διάστημα από 
τη δημοσίευση αυτής σε ΦΕΚ και έως 31-10-2014 και 
β) Κυριακών κι εξαιρέσιμων μέχρι σαράντα δύο (42) 
ώρες συνολικά ανά υπάλληλο για το χρονικό διάστημα 
από τη δημοσίευση αυτής σε ΦΕΚ και έως 31-10-2014. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργεί¬ 
ων και η περιγραφή των συγκεκριμένων εργασιών που 

θα πραγματοποιηθούν θα γίνει με ευθύνη των Προϊ¬ 
σταμένων των Διευθύνσεων. Οι απσφάσεις αυτές θα 
κοινοποιούνται στη Διεύθυνση Στρατηγικού Σχεδιασμού 
& Οικονομικής Διοίκησης και στα Γραφείο της Γενικής 
Γραμματέως Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των πρσαναψερόμενων εργασιών και η πα¬ 
ράδοση του έργου θα βεβαιώνεται εγγράψως στην 
αρμόδια Διεύθυνση Πρσσωπικσύ με την ευθύνη των 
Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2014 

Με εντολή Αναπληρωτή Υπουργού 
Ο Γ ενικός Γ ραμματέας 
Δημοσιονομικής Πολιτικής 
ΕΜΜΑΝΟΥΗΛ ΜΑΜΑΤΖΑΚΗΣ 
-♦- 

Αριθμ. 9497/104760 (2) 

Συνταγή χρήσης γεωργικού φαρμάκου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 5 του άρθρου 35 και της περίπτωσης π' 
της παρ. 1 του άρθρου 50 του Ν. 4036/2012 «Διάθεση 
γεωργικών φαρμάκων στην αγορά, ορθολογική χρήση 
αυτών και συναφείς διατάξεις» (Α' 32), όπως το άρθρο 
35 αντικαταστάθηκε και τροποποιήθηκε με τις παρ. 4 
και 9 του άρθρου 44 του Ν. 4235/2014 (Α' 32), αντίστοιχα. 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, πσυ κυρώθηκε 
με τσ άρθρο πρώτο του π.δ. 63/2005 «Κωδικοποίηση 
της Νομσθεσίας για την Κυβέρνηση και τα Κυβερνητικά 
Όργανα» (Α' 98). 

2. Την υπ’ αριθμ. Υ 478/9-7-2014 απόφαση του Πρω¬ 
θυπουργού (Β' 1880) «Καθορισμός αρμοδιστήτων του 
Αναπληρωτή Υπουργού Αγροτικής Ανάπτυξης και Τρο¬ 
φίμων Παρασκευά Κουκουλόπουλου». 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Τύπος και περιεχόμενο συνταγής 
χρήσης γεωργικού φαρμάκου 

1. Η συνταγή χρήσης γεωργικσύ φαρμάκου αποτελεί 
έγγραφη γνωμάτευση ως πρσς την αναγκαιότητα χρή¬ 
σης γεωργικσύ φαρμάκσυ, η σποία εκδίδεται βάσει των 
διατάξεων του Παραρτήματος Δ' του Ν. 4036/2012 και 
της αριθμ. 8197/90920/22-7-2013 κοινής απόφασης των 
Υπσυργών Υγείας, Αγρστικής Ανάπτυξης και Τρσφίμων 
και Περιβάλλοντας, Ενέργειας και Κλιματικής Αλλαγής 
«Θέσπιση Εθνικού Σχεδίου Δράσης με στόχσ την εφαρ- 
μσγή της Όδηγίας 2009/128/ΕΚ και την πρσστασία τσυ 
ανθρώπου και του περιβάλλοντος» (Β' 1883). 

2. Η συνταγή χρήσης γεωργικού φαρμάκου, η οποία 
φέρει τον τύπο του υποδείγματος του άρθρου 9, εκδί- 
δεται μέσω της ηλεκτρονικής εφαρμογής του άρθρου 3 


για τη λιανική πώληση ενός ή περισσοτέρων γεωργικών 
φαρμάκων, τα οποία είναι φυτοπροστατευτικά προϊό¬ 
ντα, σύμφωνα με τσν σρισμό της παρ. 1 του άρθρου 
2 του Κανονισμού (ΕΚ) αριθμ. 1107/2009, και τα οποία 
προορίζονται να χρησιμοποιηθούν από επαγγελματίες 
χρήστες γεωργικών φαρμάκων, είτε για προληπτικούς, 
είτε για θεραπευτικούς σκοπούς. Η συνταγή χρήσης 
γεωργικών φαρμάκων είναι απαραίτητη για όλες τις 
προσυλλεκτικές και μετασυλλεκτικές χρήσεις των γε¬ 
ωργικών φαρμάκων σε όλες τις καλλιέργειες. 

3. Η συνταγή χρήσης γεωργικού φαρμάκου προορί¬ 
ζεται, κατά το δυνατόν, ειδικά για συγκεκριμένο στόχο 
φυτοπροστασίας ή ομάδα στόχων και σύμφωνα με την 
ορθή πρακτική φυτοπροστασίας. Στη συνταγή χρήσης 
γεωργικού φαρμάκου προβλέπεται η δοσολογία και δι¬ 
ευθετείται ο χρόνος επέμβασης, με τρόπο τέτοιο ώστε 
να εξασφαλίζεται αποδεκτή αποτελεσματικότητα με την 
ελάχιστη αναγκαία ποσότητα, λαμβάνοντας υπόψη τις 
τοπικές συνθήκες και τις δυνατότητες για καλλιεργητικό 
και βιολογικό έλεγχο. 

4. Το περιεχόμενο της συνταγής χρήσης γεωργικσύ 
φαρμάκσυ πρέπει να είναι σύμφωνα με όσα ορίζσνταί: 

α) στη συσκευασία τσυ γεωργικού φαρμάκου καθώς 
και 

β) στις διατάξεις τσυ Παραρτήματσς Δ' του Ν. 4036/ 
2012 (Α'8) και της με αριθμ. 8197/90920/ 22-7-2013 κοινής 
υπουργικής απόφασης. 

Άρθρο 2 

Έκδοση συνταγής χρήσης γεωργικού φαρμάκου 

1. Επιστήμονας που πληροί τις προϋποθέσεις της πε¬ 
ρίπτωσης β' της παρ. 1 τσυ άρθρου 35 του Ν. 4036/2012, 
εκδίδει τη συνταγή χρήσης γεωργικού φαρμάκου με τη 
δραστική ουσία αυτού και ενδεικτικά με το προτεινόμε- 
νο σκεύασμα που περιέχει τη συγκεκριμένη δραστική 
ουσία και μπορεί να χρησιμοποιηθεί. Η συνταγή ισχύει 
για οποισδήπστε άλλα σκεύασμα της ίδιας δραστικής 
ουσίας, περιεκτικότητας και μορφής, με την προϋπόθεση 
ότι δε φέρει πισ επιβαρυντικό σύμβσλο κινδύνου (εικο- 
νόγραμμα) και ότι η χρήση για την οπαία πρσσρίζεται 
περιλαμβάνεται στην έγκρισή τσυ. 

2. Για την έκδσση της συνταγής χρήσης γεωργικού 
φαρμάκου, ο επιστήμονας της παρ. 1 συμπληρώνει τσ 
έντυπα αυτής, μέσω της ηλεκτρονικής εφαρμογής «Συ¬ 
νταγές χρήσης γεωργικών φαρμάκων» τσυ άρθρου 3, 
και την εκτυπώνει τόσες φσρές, όσες είναι απαραίτητο 
για να διατηρεί αντίγραφο αυτής ο εκδότης της, ο χρή¬ 
στης και τσ κατάστημα λιανικής πώλησης γεωργικών 
φαρμάκων. 

3. Η έκδσση της συνταγής χρήσης γεωργικσύ φαρμά¬ 
κσυ γίνεται μετά από προφσρικό ή γραπτό αίτημα του 
ενδιαφερομένου επαγγελματία χρήστη του γεωργικού 
φαρμάκου, ο οποίος προσκομίζει σε επιστήμονα της 
παρ. 1 τα απαραίτητα στοιχεία και πληροφορίες. 

Άρθρο 3 

Ηλεκτρονική εφαρμογή συνταγής χρήσης 
γεωργικσύ φαρμάκσυ 

Στσ Υπσυργείσ Αγρστικής Ανάπτυξης και Τροφίμων 
δημιουργείται ειδική ηλεκτρονική εφαρμογή για την 
έκδοση της συνταγής χρήσης γεωργικού φαρμάκου με 
τίτλο «Συνταγές χρήσης γεωργικών φαρμάκων». 

Αρθρο 4 

Ισχύς συνταγής χρήσης γεωργικού φαρμάκου 

Η συνταγή χρήσης γεωργικού φαρμάκου ισχύει απά 
την ημερομηνία έκδοσής της, για χρονικό διάστημα πσυ 
πρσσδισρίζεται από τσν χρόνσ εφαρμσγής πσυ ανα¬ 
γράφεται στην ετικέτα ταυ γεωργικσύ φαρμάκσυ ή των 
γεωργικών φαρμάκων πσυ αναφέρσνται στη συνταγή ή 
από την ανάγκη φυτσπρσστασίας για την οπαία αυτή 
εκδίδεται. 

Άρθρα 5 
Υπσχρεώσεις 

1. Οι εκδότες συνταγής χρήσης γεωργικσύ φαρμά¬ 
κσυ σφείλσυν να συνεργάζονται με τις αρμόδιες αρχές 
του άρθρου 8 και να παρέχουν πρόσβαση σε έγγραφα, 
ηλεκτρονικά αρχεία και λοιπά στοιχεία που αφορούν 
τη συνταγή χρήσης γεωργικσύ φαρμάκσυ. 

2. Οι επαγγελματίες χρήστες γεωργικών φαρμάκων 
οφείλουν να διατηρούν τις συνταγές χρήσης γεωργικών 
φαρμάκων που τους χορηγούνται για χρονικό διάστημα 
τριών (3) ετών από την ημερομηνία έκδοσής τσυς και 
να τις επιδεικνύσυν στις αρμόδιες αρχές ταυ άρθρσυ 
8, εφόσσν ζητηθσύν. 

Άρθρα 6 

Μητρώα 

1. Για την εγγραφή των επιστημόνων πσυ μπσρσύν να 
εκδώσσυν συνταγή χρήσης γεωργικών φαρμάκων, στο 
μητρώο που τηρεί η ΣΕΑ, σύμφωνα με την υπσπερίπτω- 
ση ββ' της παρ. 7 ταυ άρθρσυ 35 ταυ Ν. 4036/2012, στο 
εξής «Μητρώο συνταγογράφων γεωργικών φαρμάκων», 
ακολουθείται η παρακάτω διαδικασία: 

α) Οι ενδιαφερόμενοι επιστήμονες, οι οποίοι πληρούν 
τις προϋποθέσεις της περίπτωσης β' της παρ. 1 ταυ άρ¬ 
θρου 35 του Ν. 4036/2012 (Α'8), όπως ισχύει, υποβάλλουν 
στη Διεύθυνση Αγροτικής Οικονομίας και Κτηνιατρικής 
της Περιφερειακής Ενότητας, στην περιοχή ευθύνης της 
οποίας κατοικούν ή δραστηριοποιούνται, σχετική αίτηση 
για την ένταξη τους στο «Μητρώο συνταγογράφων γε¬ 
ωργικών φαρμάκων», με τα παρακάτω δικαιολογητικά: 

αα) Αντίγραφο του τίτλου σπουδών που κατέχουν. 
Το αντίγραφο ξενόγλωσσου διπλώματος ή πτυχίου, το 
οποίο έχει αποκτηθεί από εκπαιδευτικά ιδρύματα των 
κρατών-μελών της ΕΕ, συνοδεύεται από απλή μετά¬ 
φρασή τσυ στην Ελληνική γλώσσα. Σε περίπτωση τίτ- 
λσυ σπουδών από εκπαιδευτικό ίδρυμα χώρας που δεν 
ανήκει στην ΕΕ απαιτείται και επικυρωμένο αντίγραφο 
πιστοποιητικού ισοτιμίας από τον Διεπιστημονικό Ορ¬ 
γανισμό Αναγνώρισης Τίτλων Ακαδημαϊκών και Πληρσ- 
φόρησης (ΔΟΑΤΑΠ), ή από αντίστσιχσ φσρέα (ΝΑΒΙΟ) 
άλλσυ κράτους-μέλους της ΕΕ. Αν πρόκειται για πιστσ- 
ποιητικά ή βεβαιώσεις αρμσδιότητας τσυ Υπσυργείσυ 
Παιδείας και Θρησκευμάτων, η Διεύθυνση Αγροτικής Οι¬ 
κονομίας και Κτηνιατρικής της Περιφερειακής Ενότητας 
τα αναζητεί αυτεπάγγελτα, σύμφωνα με την υπ’ αριθμ. 
ΔΙΑΔΠ/Φ.Α.2.1/24247/3-9-2013 (Α'2255) κοινή απόφαση 
των Υπσυργών Παιδείας και Θρησκευμάτων και Δισικη- 
τικής Μεταρρύθμισης και Ηλεκτρσνικής Διακυβέρνησης. 

ββ) Υπεύθυνη δήλωση τσυ Ν. 1599/1986 (Α'75), με την 
σποία δηλώνσυν τσν Αριθμό Φσρσλσγικσύ Μητρώσυ 
και ότι αναλαμβάνσυν να εκδίδσυν συνταγές χρήσης 
γεωργικών φαρμάκων, σύμφωνα με τις διατάξεις του 


Ν. 4036/2012 και της παρούσας απόφασης, όπως κάθε 
φσρά ισχύσυν. 

β) Οι Διευθύνσεις Αγρστικής Οικσνομίας και Κτηνια¬ 
τρικής των Περιφερειακών Ενοτήτων καταχωρούν τα 
απαραίτητα στοιχεία των επιστημόνων (συνταγσγρά- 
φων) στσ εσωτερικό διαδικτυακό ηλεκτρονικό σύστημα 
(ίηΐΓαηοί) με τίτλσ «Μητρώο συνταγογράφων γεωργικών 
φαρμάκων» για την περιοχή ευθύνης τους και η ΣΕΑ 
ενημερώνεται αυτόματα από το ηλεκτρονικό σύστημα. 
Η ηλεκτρονική καταχώριση εμπεριέχει τα εξής στοιχεία: 
αριθμό φορολογικού μητρώου (ΑΦΜ), ονοματεπώνυμο, 
πατρώνυμο, τίτλο σπουδών, τηλέφωνο επικοινωνίας, 
ταχυδρομική διεύθυνση, διεύθυνση ηλεκτρσνικσύ τα¬ 
χυδρομείου (θ-πΐ3ίΙ). 

2. Μετά την καταχώριση των επιστημόνων στο «Μη¬ 
τρώο συνταγογράφων γεωργικών φαρμάκων», η Διεύ¬ 
θυνση Προστασίας Φυτικής Παραγωγής του Υπουργείου 
Αγροτικής Ανάπτυξης, με απόφαση του Προϊσταμένου 
της, χορηγεί σε αυτούς μοναδικό αριθμό μητρώου συ- 
νταγογράφου (ΑΜ), με τον οποίο τους δίδεται η άδεια 
πρόσβασης στην ηλεκτρονική εφαρμογή του άρθρου 
3 για την έκδοση συνταγής χρήσης γεωργικού φαρ¬ 
μάκου. Το μητρώο επικαιροποιείται κάθε δέκα πέντε 
(15) ημέρες. 

Άρθρο 7 
Κυρώσεις 

1. α) Σε όποιον εκδίδει συνταγές κατά παράβαση των 
οριζόμενων στην παρούσα απόφαση επιβάλλεται ανα¬ 
στολή της απόφασης της παρ. 2 του άρθρου 6 με την 
οποία δίδεται δυνατότητα έκδοσης συνταγής χρήσης 
γεωργικών φαρμάκων, για χρονικό διάστημα από ένα 
(1) μήνα έως δύο (2) έτη από την επίδοση της σχετικής 
απόφασης αναστολής. 

β) Σε επιστήμονα που δύναται να εκδίδει συνταγή 
χρήσης γεωργικού φαρμάκου, στον οποίο επιβάλλεται 
πρόστιμο σύμφωνα με τα άρθρα 9 και 45 του Ν. 4036/ 
2012, επιβάλλεται αναστολή της απόφασης της παρ. 2 
του άρθρου 6, σύμφωνα με την περίπτωση α'. 

2. α) Σε περίπτωση υποτροπής ως προς την παράβαση 
της περίπτωσης α' της παρ. 1 μέσα σε χρονικό διάστημα 
τριών (3) ετών, επιβάλλεται αναστολή της απόφασης 
της παρ. 2 του άρθρου 6 με τη οποία δίδεται δυνατότη¬ 
τα έκδοσης συνταγής χρήσης γεωργικών φαρμάκων, για 
χρονικό διάστημα διπλάσιο από αυτό που προβλέπεται 
στην πρώτη απόφαση επιβολής αναστολής της. Σε πε¬ 
ρίπτωση δεύτερης υποτροπής ανακαλείται η απόφαση 
της παρ. 2 του άρθρου 6 και η δυνατότητα έκδοσης 
συνταγής χρήσης γεωργικών φαρμάκων. 

β) Σε περίπτωση υποτροπής ως προς την παράβαση 
της περίπτωσης β' της παρ. 1 μέσα σε χρονικό διάστημα 
τριών (3) ετών, ανακαλείται η απόφαση της παρ. 2 του 
άρθρου 6 και η δυνατότητα έκδοσης συνταγής χρήσης 
γεωργικών φαρμάκων. 

3. Για τον καθορισμό του χρονικού διαστήματος επιβο¬ 
λής των κυρώσεων της παρ. 1, ως κριτήρια επιμέτρησης, 
λαμβάνονται υπόψη και συνεκτιμώνται, κατά περίπτωση, 
και σε συνδυασμό: 

α) ο βαθμός επικινδυνότητας της παράβασης για τον 
άνθρωπο και το περιβάλλον, 

β) η αναλογικότητα του επιβαλλόμενου μέτρου ως 
προς τη διαπιστωθείσα παράβαση. 

γ) η αποτελεσματικότητα του επιβαλλόμενου μέτρου 
και 

δ) η αποτρεπτικότητα του επιβαλλόμενου μέτρου. 

4. Η διαπίστωση των παραβάσεων του παρόντος άρ¬ 
θρου γίνεται με αιτιολογημένη έκθεση ελέγχου των 
ελεγκτών. Η υπηρεσία που διενήργησε τον έλεγχο 
γνωστοποιεί εγγράφως με απόδειξη στον παραβάτη 
τη διαπίστωση παράβασης, ο οποίος καλείται μέσα σε 
προθεσμία δεκαπέντε (15) ημερών από τη γνωσταποί- 
ηση να υποβάλει σε αυτήν έγγραφο υπόμνημα με τις 
απόψεις του. Αμέσως μετά την παρέλευση της ανωτέρω 
προθεσμίας και ανεξάρτητα από το αν α παραβάτης 
έχει υποβάλει εγγράφως τις απόψεις του, η υπηρεσία 
που διενήργησε τον έλεγχο διαβιβάζει το φάκελο της 
υπόθεσης στη Συντονιστική Εθνική Αρχή (ΣΕΑ) - Διεύ¬ 
θυνση Προστασίας Φυτικής Παραγωγής του Υπουργείου 
Αγροτικής Ανάπτυξης και Τροφίμων. 

5. Η αναστολή ή ανάκληση της δυνατότητας έκδασης 
συνταγής χρήσης γεωργικών φαρμάκων επιβάλλεται με 
απόφαση του Προϊσταμένου της Γενικής Διεύθυνσης 
Φυτικής Παραγωγής του Υπουργείου Αγροτικής Ανά¬ 
πτυξης και Τροφίμων, ύστερα από εισήγηση της ΣΕΑ. 

6. Κατά της απόφασης του Προϊσταμένου της Γ ενικής 
Διεύθυνσης Φυτικής Παραγωγής της παρ. 5 ο ενδιαφε- 
ρόμενας μπορεί να υποβάλλει ένσταση ενώπισν του Γ ε¬ 
νικού Γραμματέα του Υπουργείου Αγροτικής Ανάπτυξης 
και Τροφίμων, κατά ανάλογη εφαρμογή των διατάξεων 
των παρ. 1 και 3 του άρθρου 49α του Ν. 4036/2012 και της 
διαδικασίας που προβλέπεται σε αυτές για παραβάσεις 
του άρθρου 45 του ίδιου νόμου. 


Άρθρο 8 
Αρμόδιες αρχές 

1. Αρμόδια αρχή για την εφαρμογή των διατάξεων 
της παρούσας απόφασης είναι η Διεύθυνση Προστα¬ 
σίας Φυτικής Παραγωγής του Υπουργείου Αγροτικής 
Ανάπτυξης και Τροφίμων ως Συντανιστική Εθνική Αρχή 
(ΣΕΑ), σύμφωνα με τις διατάξεις ταυ άρθρου 3 του Ν. 
4036/2012. 

2. Αρμόδιες αρχές για τον έλεγχο εφαρμογής των 
διατάξεων της παρούσας απόφασης είναι αι Διευθύν¬ 
σεις Αγροτικής Οικονομίας και Κτηνιατρικής των κατά 
τόπαυς Περιφερειακών Ενοτήτων και τα Περιφερειακά 
Κέντρα Προστασίας Φυτών και Ποιοτικαύ Ελέγχου του 
Υπουργείου Αγροτικής Ανάπτυξης και Τροφίμων. 

3. Αρμόδιες αρχές για τον έλεγχο τήρησης των προϋ¬ 
ποθέσεων της περίπτωσης β’ της παρ. 1 του άρθρου 35 
του Ν. 4036/2012 από τους επιστήμονες που μπορούν να 
εκδίδουν συνταγή χρήσης γεωργικού φαρμάκου είναι 
οι Διευθύνσεις Αγροτικής Οικονομίας και Κτηνιατρικής 
των κατά τόπους Περιφερειακών Ενοτήτων. 

4. Αρμόδια αρχή για τη δημιουργία, οργάνωση, τήρηση 
και ενημέρωση των ηλεκτρονικών εφαρμογών «Συντα¬ 
γές χρήσης γεωργικών φαρμάκων» του άρθρου 3 και 
«Μητρώο συνταγογράφων γεωργικών φαρμάκων» του 
άρθρου 6 είναι η Διεύθυνση Πληροφορικής του Υπουρ¬ 
γείου Αγροτικής Ανάπτυξης και Τροφίμων. 

Άρθρο 9 
Υπόδειγμα 

Στην παρούσα απόφαση προσαρτάται υπόδειγμα του 
εντύπου της συνταγής χρήσης γεωργικού φαρμάκου, 
το οποίο αποτελεί αναπόσπαστο μέρος αυτής και έχει 
ως ακολούθως: 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Συνταγή χρήσης γεωργικού φαρμάκου 

Αριθμ. συνταγής: 

(αυτόματα) 


Συνταγογράφος: 

(αυτόματα με ΑΜ) 


Ημερομηνία 

έκδοσης: 


(1) 

ΑΜ συνταγογράφου: 


(1) 

Αίτιο, για το οποίο χορηγείται το σκεύασμα (1): 

Υπογραφή συνταγογράφου 



Χρήστης 


(1) 

ΑΦΜ χρήστη γεωργικού φαρμάκου 


(1) 

Κωδικός 

αγροτεμαχίου 


(2) 

Έκταση ή κιλά (για προϊόντα και μετα- 
συλλεκτικές εφαρμογές ή επένδυση 
σπόρων) 



Αριθμός πιστοποι¬ 
ητικού γνώσεων 

(υποχρεωτικό πεδίο μετά 
της 26/11/2015) 


Τοποθεσία/περιοχή αγροτεμαχίου 


(1) 

Καλλιέργεια 

(από λίστα) 

(1) 

Στάδιο εφαρμογής 


(1) 

Δραστική(-ές) 
ουσία (-ίες) 

(αυτόματα με προτεινόμενο 
σκεύασμα) 


Ποσότητα ψεκαστικού διαλύματος 


(3) 

Προτεινόμενο 
σκεύασμα (4) 

(από λίστα) 

(1) 

Μεσοδιάστημα ψεκασμών 


(3) 

Ποσότητα 

σκευάσματος 


(1) 

Διάστημα μεταξύ της τελευταίας 
επέμβασης και της συγκομιδής 


(3) 

Δοσολογία 


(3) 

Συνδυασμός με άλλα γεωργικά φάρ¬ 
μακα 


(3) 

Αριθμός 

εφαρμογών: 


(3) 




Γενικές οδηγίες χρήσης γεωργικών φαρμάκων: Πριν τη χρήση των γεωργικών φαρμάκων εφαρμόστε εναλλα¬ 
κτικές τεχνικές φυτοπροστασίας, σύμφωνα με τις γενικές αρχές ολοκληρωμένης φυτοπροστασίας. Συμβου¬ 
λευτείτε ειδικό επιστήμονα πριν τη χρήση του γεωργικού φαρμάκου. Ακολουθείτε πιστά τα αναγραφόμενα 
επί της συσκευασίας του γεωργικού φαρμάκου. Τηρείτε το διάστημα αναμονής προ της συγκομιδής και τις 
υπόλοιπες οδηγίες. Η παράνομη χρήση γεωργικών φαρμάκων τιμωρείται με τις κυρώσεις των άρθρων 13,14 
και 45 του ν. 4036/2012 (Α'8), κατά περίπτωση. 

Η παρούσα συνταγή 
εκτελείται άμεσα: 

ΝΑΙ 

Εάν ναι, συμπληρώστε το ειδικό έντυπο ηλεκτρονικής καταγραφής (5) 

ΟΧΙ 

Υπογραφή εκδότη συνταγής: 

Προσοχή: Διατηρείστε το συμπληρωμένο έντυπο συνταγής για τρία (3) έτη και επιδείξτε το σε κάθε έλεγχο 


Παρατηρήσεις: 

(1) Υποχρεωτικό πεδίο συμπλήρωσης. 

(2) Ο κωδικός αγροτεμαχίου από την αίτηση-δήλωση της Ενιαίας Ενίσχυσης (εφόσον υπάρχει) του Ολοκληρω¬ 
μένου Συστήματος Διαχείρισης Καλλιεργειών (ΟΣΔΕ). 

(3) Δύο επιλογές: «βλέπε ετικέτα» (αυτόματη επιλογή) ή να συμπληρώνεται από τον συνταγογράφο. 

(4) Το προτεινόμενο σκεύασμα είναι ενδεικτικό. Η συνταγή ισχύει για οποιοδήποτε άλλο σκεύασμα της ίδιας 
δραστικής ουσίας, περιεκτικότητας και μορφής με την προϋπόθεση ότι δε φέρει πιο επιβαρυντικό σύμβολο κιν¬ 
δύνου (εικονόγραμμα) και ότι η χρήση για την οποία προορίζεται περιλαμβάνεται στην έγκρισή του. 

(5) Η φόρμα της ηλεκτρονικής καταγραφής στην περίπτωση της συνταγής από υπεύθυνους επιστήμονες κα¬ 
ταστημάτων εμπορίας γεωργικών φαρμάκων ενημερώνεται αυτόματα σε όσα πεδία είναι κοινά με τη συνταγή 
(καλλιέργεια, χρήστης γεωργικού φαρμάκου, σκεύασμα, ποσότητα, αίτιο). 

Άρθρο 10 
Έναρξη ισχύος 

1. Η υποχρέωση έκδοσης συνταγής χρήσης γεωργικού φαρμάκου ισχύει ένα (1) μήνα μετά την ολοκλήρωση 
δημιουργίας της ηλεκτρονικής εφαρμογής «Συνταγές χρήσης γεωργικών φαρμάκων» του άρθρου 3. 

2. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως, με την 
επιφύλαξη της παρ. 1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 2014 

ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

Αριθμ. Φ.: 514.2/2014 Σχ.: 3352 (3) 

Έγκριση του Ειδικού Κανονισμού Λιμένα Αιγίου με αριθμ. 
19 «Απαγορεύσεις αλιείας στον λιμένα Αιγίου και 
στους χώρους δικαιοδοσίας της Λιμενικής Αρχής 
Αιγίου». 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις 

α) της περίπτωσης (β) του άρθρου 156 του Ν.Δ. 187/ 
1973 «Περί Κωδικός Δημοσίου Ναυτικού Δικαίου» (Α' 261), 
όπως τροποποιήθηκε και ισχύει, 
β) του Ν. 3922/2011 «Σύσταση Αρχηγείου Λιμενικού Σώ¬ 
ματος - Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει, 
γ) της περίπτωσης (β) της παραγράφου 6 του άρθρου 
23 του π.δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149), 
δ) του άρθρου 5 του π.δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), όπως αντικαταστάθηκε με το άρθρο 1 του 
π.δ. 94/2012 (Α' 149) και το άρθρο 3 του π.δ. 98/2012 
(Α' 160), 

ε) του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), 
στ) του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153), 

ζ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Τον αριθμ. 19 Ειδικό Κανονισμό Λιμένα Αιγίου, ο 
οποίος υπεβλήθη με την από 20-07-2012 αριθμ. φακ.: 
514.2/12 με αριθμ. σχεδ.: 1612 αναφορά της Λιμενικής 
Αρχής, με τις διατάξεις του οποίου ρυθμίζονται θέματα 
σχετικά με την εύρυθμη λειτουργία του λιμένα Αιγίου. 

3. Την με αριθμ. πρωτ. 156832/9342/14-06-2013 γνώμη 
Αντιπεριφερειάρχη Αχαΐας. 

4. Το γεγονάς ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 

Προϋπολογισμού, αποφασίζουμε: 

Άρθρο πρώτο 

Εγκρίνουμε τον πιο κάτω Ειδικά Κανόνισμά Λιμένα 
Αιγίου με αριθμ. 19 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΑΙΓΙΟΥ ΜΕ ΑΡΙΘΜ. 19 
«Απαγορεύσεις αλιείας στον λιμένα Αιγίου και στους 
χώρους δικαιοδοσίας της Λιμενικής Αρχής Αιγίου» 

Ο ΛΙΜΕΝΑΡΧΗΣ ΑΙΓΙΟΥ 

Έχοντας υπόψη: 

1. Τις διατάξεις 

α) της περίπτωσης (β) του άρθρου 156 του Ν.Δ. 187/ 
1973 «Περί Κωδικός Δημοσίου Ναυτικού Δικαίου» (Α' 261), 
όπως τροποποιήθηκε και ισχύει, 
β) του Ν.Δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39), 


γ) του Ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει, 
δ) του άρθρου 5 του π.δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), άπως αντικαταστάθηκε με το άρθρο 1 του 
π.δ. 94/2012 (Α' 149) και το άρθρο 3 του π.δ. 98/2012 
(Α' 160), 

ε) του Ν. 4150/2013 «Ανασυγκράτηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

2. Την ανάγκη αποτελεσματικού ελέγχου της αλιεί¬ 
ας στη θαλάσσια περιοχή αρμοδιάτητας της Λιμενικής 
Αρχής Αιγίου, καθώς και προστασίας της ανθρώπινης 
ζωής στη θάλασσα. 

3. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του Κρατι¬ 
κού Προϋπολογισμού, εκδίδουμε τον ακόλουθο Ειδικό 
Κανονισμό Λιμένα: 

Άρθρο 1 
Όρια ισχύος 

Ο παρών Ειδικός Κανονισμός Λιμένα Αιγίου ισχύει 
στους λιμένες, στους όρμους και στη θαλάσσια έκταση 
της περιοχής αρμοδιότητας της Λιμενικής Αρχής Αιγίου. 

Άρθρο 2 
Απαγορεύσεις 

Απαγορεύεται κάθε αλιευτική δραστηριάτητα με 
οποιοδήποτε αλιευτικό μέσο - εργαλείο: 

α) Εσωτερικά της νοητής γραμμής που οριοθετεί την 
περιοχή λιμένα Αιγίου με τα ακόλουθα στίγματα από 
άκρη εισόδου λιμενίσκου Αγίου Νικολάου Αιγίου (φ=38“ 
15' 28,2” Β / λ= 022” 04' 37,2” Α) έως άκρη εισάδου λιμενί¬ 
σκου Ναυταθλητικού Ομίλου Αιγίου (Ν Ο Α) στη Μυρτιά 
Αιγίου (φ=38" 15' 39,2” Β / λ=022"04' 30,9" Α), εκτάς της 
αλιείας από την ξηρά με πετονιά, καθετή ή με καλάμι 
και από θέσεις οριζόμενες από την Λιμενική Αρχή. 

β) από ξηρός, την χρονική περίοδο από 15 Ιουνίου 
έως 15 Σεπτεμβρίου και από ώρα 11:00 έως 21:00 κα¬ 
θημερινώς, στις παραλίες που έχουν χαρακτηρισθεί 
ως πολυσύχναστες σύμφωνα με την παράγραφο 1 του 
άρθρου 1 του π.δ. 23/2000 (Α' 18). 

γ) από θαλάσσης, την χρονική περίοδο από 15 Ιου¬ 
νίου έως 15 Σεπτεμβρίου και από ώρα 11:00 έως 21:00 
καθημερινώς, σε απόσταση μικρότερη των διακοσίων 
(200) μέτρων από το σημείο που φθάνουν συνήθως 
κολυμπώντας οι λουόμενοι. 

Άρθρο 3 

Κυρώσεις 

Οι παραβάτες του παρόντος Ειδικού Κανονισμού Λι¬ 
μένα, η εκτέλεση του οποίου ανατίθεται στο προσωπι¬ 
κό του Λιμενικού Σώματος - Ελληνικής Ακτοφυλακής, 
ανεξάρτητα από τις τυχόν συντρέχουσες ποινικές και 
αστικές ευθύνες, κατά την ισχύουσα Νομοθεσία, υπό- 
κεινται και στις κυρώσεις του άρθρου 157 του Ν.Δ. 187/ 
1973 «Περί Κωδικός Δημοσίου Ναυτικού Δικαίου» (Α' 261), 
όπως τροποποιήθηκε μεταγενέστερα και ισχύει. 

Αίγιο, 03-06-2014 
Ο Λιμενάρχης 

ΠΛΩΤΑΡΧΗΣ Λ.Σ. ΚΟΡΙΖΗΣ ΚΩΝΣΤΑΝΤΙΝΟΣ 

Άρθρο δεύτερο 
Έναρξη ισχύος 

Η εφαρμογή του Ειδικού αυτού Κανονισμού Λιμένα 
αρχίζει με τη δημοσίευσή τσυ στην Εφημερίδα της Κυ- 
βερνήσεως. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Πειραιάς, 8 Αυγσύστου 2014 

ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη οοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοίρή ΡνΡ/€Ρ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 


Δ' 

110 € 

30 € 



• Η τιμή πώλησης μεμονωμένων Φ.Ε.Κ. σε μορφή αά-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.6(.9ΐ') 


Ηλεκτρονική Διεύθυνση: Ιι((ρ://νννννν.6(.9Γ - β-πιαίΙ: νν6ΐ)πΐ38ΐ6Γ.6ΐ@6(.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































